CELEX: C2004/251/17
Language: sk
Date: 2004-10-09 00:00:00
Title: Vec C-354/04 P: Odvolanie podané dňa 17. augusta 2004: Association Pro Amnistia, J. M. Olano Olano, J. Zelarain Errasti proti uzneseniu Súdu prvého stupňa Európskych spoločenstiev (druhá komora) zo 7. júna 2004 vo veci T-333/02, Gestoras Pro Amnistia, J. M. Olano Olano, J. Zelarain Errasti proti Rade Európskej únie, ktorú v konaní podporuje Španielske kráľovstvo a Spojené kráľovstvo

9.10.2004   
            
            
               SK
            
            
               Úradný vestník Európskej únie
            
            
               C 251/9
            
         Odvolanie podané dňa 17. augusta 2004: Association Pro Amnistia, J. M. Olano Olano, J. Zelarain Errasti proti uzneseniu Súdu prvého stupňa Európskych spoločenstiev (druhá komora) zo 7. júna 2004 vo veci T-333/02, Gestoras Pro Amnistia, J. M. Olano Olano, J. Zelarain Errasti proti Rade Európskej únie, ktorú v konaní podporuje Španielske kráľovstvo a Spojené kráľovstvo
   (Vec C-354/04 P)
   (2004/C 251/17)
   Association Pro Amnistia, J. M. Olano Olano, J. Zelarain Errasti podali na Súdny dvor Európskych spoločenstiev 17. augusta 2004 odvolanie proti uzneseniu Súdu prvého stupňa Európskych spoločenstiev (druhá komora) zo 7. júna 2004 vo veci T-333/02, Gestoras Pro Amnistia, J. M. Olano Olano, J. Zelarain Errasti proti Rade Európskej únie, ktorú v konaní podporuje Španielske kráľovstvo a Spojené kráľovstvo.
   Odvolateľ navrhuje, aby Súdny dvor:
   
               1.
            
            
               prehlásil toto odvolanie za dôvodné a zrušil napadnuté uznesenie,
            
         
               2.
            
            
               na základe článku 61 Protokolu o Štatúte Súdneho dvora rozhodol sám s konečnou platnosťou v tomto konaní a vyhovel návrhu odvolateľov, ktorý podali v prvom stupni konania, to znamená, na pripomenutie, zaviazať Radu, aby zaplatila združeniu GESTORAS PRO AMINISTIA odškodnenie vo výške 1 000 000 EUR a dvom žalobcom, pánovi Juan Mari OLANO OLANO a pánovi Julen ZELARAIN ERRASTI, každému odškodnenie vo výške 100 000 EUR, ako aj úroky z omeškania z týchto čiastok vo výške 4,5 % ročne od dátumu rozsudku Súdneho dvora až do zaplatenia. Rada má znášať svoje vlastné trovy a trovy žalobcov.
            
         Dôvody odvolania a hlavné tvrdenia
   Súdne orgány spoločenstva sú príslušné prejednať návrhy na náhradu škody, ktorá bola spôsobená tým, že združenie, ktoré podalo odvolanie, bolo zapísané na zoznam osôb, skupín alebo právnických osôb, ktorý vznikol pri uplatňovaní predpisov na boj proti terorizmu.
   Právnym základom tejto príslušnosti sú najmä Prehlásenie Rady z 18. decembra 2001, ôsme odôvodnenie Rozhodnutia Rady 2003/48/SVV (1) a článok 6 Zmluvy EÚ vo vzájomnej spojitosti. Pri prijímaní spoločnej pozície 2001/931/SZBP (2) Rada 18. decembra 2001 vyhlásila, že „ak boli osoby, skupiny alebo právnické osoby na tento zoznam zapísané omylom, majú takýmto spôsobom poškodené osoby právo domáhať sa nápravy súdnou cestou“. Okrem toho, právo na účinnú súdnu ochranu proti rozhodnutiam inštitúcií, ktoré spôsobili škodu, je súčasťou základných princípov Európskej únie a preto sa ustanovenia, ktoré upravujú toto právo, musia sa vykladať tak široko, aby boli splnené podmienky uvedené v článkoch 1, 6 odsek 1 a 13 EDĽP, ktoré je treba použiť v tomto konaní.
   Čo sa týka existencie škody, zápis združenia, ktoré podalo odvolanie, na sporný zoznam, vo veľkej miere poškodil dobrú povesť združenia a slobodu jej vyjadrovania, nakoľko z toho vyplynulo obvinenie, že toto združenie je teroristickou organizáciou. Jeho zaradenie na zoznam rovnako poškodilo povesť, slobodu vyjadrovania, slobodu združovania a súkromný život dvoch ostatných žalobcov, ktorí sú hovorcami združenia. Čo sa týka príčinnej súvislosti medzi konaním Rady a spôsobenou škodou, negatívny dopad na povesť je nevyhnutným a okamžitým dôsledkom zápisu na zoznam.
   Napokon, Rada podvodne využila rozdelenie činností Európskej únie do troch pilierov. Pri hľadaní právneho základu sa Rada riadila účelovými úvahami ako napríklad vôľou vyhnúť sa kontrole zo strany Parlamentu, Ombudsmana a Súdneho dvora a tak odoprieť príslušným osobám právo na účinnú súdnu ochranu a najmä právo na podanie žaloby, ktorou by mohli dosiahnuť náhradu spôsobenej škody. Toto konanie predstavuje zneužitie procesu.
   
      (1)  Rozhodnutie Rady 2003/48/SVV z 19. decembra 2002 o vykonávaní osobitných opatrení v rámci policajnej a justičnej spolupráce na boj proti terorizmu v súlade s článkom 4 spoločnej pozície 2001/931/SZBP (Ú. v. ES L 16 z 22.1.2003, s. 68)
   
      (2)  Spoločná pozícia Rady z 27. decembra 2001 o uplatňovaní špecifických opatrení na boj s terorizmom (U. v. ES L 344 z 28.12.2001, s. 93)